বৰ্তমান আমাৰ চৰকাৰে অসমৰ প্ৰয়োজন চিনাক্ত কৰি, প্ৰতিটো প্ৰজেক্টত দ্ৰুতগতিত কাম চলাই আছে। বিগত ৬ বছৰ ধৰি অসমসহ উত্তৰ-পূৰ্বাঞ্চলৰ সংযোগ আৰু আন্তঃগাঠনিৰ অভূতপূৰ্ব প্ৰচাৰো হৈ আছে, আধুনিকো হৈ আছে। আজি অসম আৰু উত্তৰ-পূৰ্বাঞ্চল ভাৰতৰ এক্টইষ্ট পলিচী, পূব এছীয় দেশৰ সৈতে আমাৰ সংযোগো বৃদ্ধি কৰি আছে। উপযুক্ত আন্তঃগাঠনিৰ বাবে অসম, আত্মনিৰ্ভৰ ভাৰতৰ এক গুৰুত্বপূৰ্ণ বিভাগ ৰূপে বিকশিত হৈ আছে। বিগত বৰ্ষত অসমৰ গাঁওসমূহত প্ৰায় ১১ হাজাৰ কিলোমিটাৰ পথ নিৰ্মাণ কৰা হৈছে। ডাক্তৰ ভূপেন হাজৰিকা সেঁতু হওক, বগীবিল দলঙে হওক, শৰাইঘাট দলঙে হওক, এনে যিসমূহ দলং নিৰ্মাণ হৈ উঠিছে বা নিৰ্মাণৰ, ইয়াৰ দ্বাৰা অসমৰ সংযোগ শক্তিশালী হৈছে। বৰ্তমান উত্তৰ-পূৰ্বাঞ্চল আৰু অসমৰ লোকসকল আহ-যাহ কৰিবলৈ দীঘলীয়া পথ অতিক্ৰম কৰিব নালাগে আৰু লগতে বিপদসংকুল পথেৰে অহা-যোৱা কৰি নিজৰ জীৱন বিপদতো পেলাব নালাগে। ইয়াৰোপৰি জলপথসমূহেৰে বাংলাদেশ, নেপাল, ভূটান আৰু ম্যানমাৰৰ সৈতে সংযোগ সন্দৰ্ভত যথেষ্ট গুৰুত্ব প্ৰদান কৰা হৈছে।
অসমত যেতিয়াৰ পৰা ৰে'ল আৰু বিমান সংযোগৰ পৰিসৰ বৃদ্ধি হৈছে, সঞ্চালন ব্যৱস্থাৰ সৈতে সংলগ্ন সুবিধাসমূহো উন্নত হৈ উঠিছে, সেই একেদৰে ইয়াত উদ্যোগ আৰু কৰ্মসংস্থানৰ নতুন সম্ভাৱনাৰো সৃষ্টি হৈছে। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰত আধুনিক টাৰ্মিনেল আৰু শুল্ক নিষ্পত্তি কেন্দ্ৰৰ নিৰ্মাণ হওক, কোকৰাঝাৰত ৰুপসী বিমানবন্দৰ আধুনিকীকৰণ হওক, বঙাইগাঁৱত Multi-model logistics hubৰ নিৰ্মাণ হওক, এনেধৰণৰ সুবিধাৰ পৰাই অসমত ঔদ্যোগিক বিকাশে নতুন শক্তি লাভ কৰিব।
যিটো সময়ত ভাৰত Gasbased economyৰ ফালে দ্ৰুতগতিত আগবাঢ়িছে, অসমো এই অভিযানৰ এক গুৰুত্বপূৰ্ণ অংশীদাৰ। অসমত তেল আৰু গেছৰ সৈতে সংলগ্ন আন্তঃগাঠনিত বিগত বৰ্ষত ৪০ হাজাৰ কোটি টকাতকৈ অধিক ধনৰ বিনিয়োগ কৰা হৈছে। গুৱাহাটী-বাৰাউনী গেছ পাইপ লাইনেৰে উত্তৰ-পূৰ্বাঞ্চল আৰু পূব ভাৰতৰ গেছ সংযোগ শক্তিশালী হৈ উঠিব আৰু অসমত কৰ্মসংস্থাপনৰ নতুন সুযোগ লাভ কৰিব। নুমলীগড় তেল শোধনাগাৰৰ উদ্বোধন কৰাৰ লগতে তাত এতিয়া বায়'-শোধনাগাৰৰ সুবিধাও সংযুক্ত কৰা হৈছে। ইয়াৰ জৰিয়তে তেল আৰু গেছৰ লগতে অসম ইথানলৰ দৰে বায়'ফুয়েল নিৰ্মাণ কৰা ৰাজ্যৰ ভিতৰত প্ৰধান ৰাজ্য হৈ উঠিব।
স্বাস্থ্য আৰু শিক্ষাৰ কেন্দ্ৰবিন্দুৰ ৰূপতো বিকশিত হ'বলৈ ধৰিছে অসম। AIIMS আৰু Indian Agricultural Research Instituteৰ দৰে প্ৰতিষ্ঠান গঢ়ি উঠাৰ বাবে অসমৰ নৱ-প্ৰজন্মই আধুনিক শিক্ষা লাভৰ নতুন সুযোগ লাভ কৰিব। যিদৰে অসমত ক'ৰোনা মহামাৰীৰ বিৰুদ্ধে যুঁজ দিয়া হৈছে সেয়া যথেষ্ট প্ৰশংসনীয়। মই অসমৰ জনতাৰ লগতে সোণোৱালজী, হিমন্তজী আৰু তেওঁৰ দলক বিশেষভাৱে শুভেচ্ছা জ্ঞাপন কৰিছো। মোৰ বিশ্বাস যে অসমে এতিয়া টীকাকৰণ অভিযানো সফল কৰি তুলিব। মোৰ অসমবাসীলৈ আহ্বান যে, ক'ৰোনা টীকাকৰণৰ টীকা নিশ্চয় লওক। লগতে এইটো মনত ৰাখিব যে টীকাৰ এটা পালি নহয়, দুটা পালি লোৱাটো প্ৰয়োজন।
